Diari Oficial de la Generalitat Valenciana


Sumari del DOGV 2347, del 16-09-1994 (1994/832431)

DECRET 182/1994, d'1 de setembre, del govern Valencià, pel qual accepta la cessió gratuïta de la propietat de l'immoble de 70,2 m2 situat en la partida Terrer Roig, de l'Alcúdia de Crespins, destinat a completar la superfície que permeta la construcció de 44 habitatges socials, realitzada per l'Ajuntament de l'Alcúdia de Crespins. '
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/09/01/182/dof/vci/html**

### Dades del document

Número de DOGV
:   2347

Data del DOGV
:   16-09-1994

Secció del DOGV
:   DISPOSICIONS GENERALS

Número del document
:   1994/832431


Data del document
:   01-09-1994

Organisme emissor
:   Conselleria d'Economia i Hisenda

Tipus de document
:   Decret

DECRET 182/1994, d'1 de setembre, del Govern Valencià, pel qual accepta la cessió gratuïta de la propietat de l'immoble de 70,2 m2 situat en la partida Terrer Roig, de l'Alcúdia de Crespins, destinat a completar la superfície que permeta la construcció de 44 habitatges socials, realitzada per l'Ajuntament de l'Alcúdia de Crespins. [94/6205]  
L'Ajuntament de l'Alcúdia de Crespins, en sessió plenària realitzada el dia 27 de març de 1992, acordà la cessió gratuïta a la Generalitat Valenciana de la propietat de l'immoble situat en la partida Terrer Roig propietat de l'ajuntament.  
La cessió es realitza amb el fi determinant de completar la superfície que permeta la construcció de 44 habitatges socials.  
A petició del conseller d'Obres Públiques, Urbanisme i Transports, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 1 de setembre de 1994,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament de l'Alcúdia de Crespins, de l'immoble de 70,2 m2 de superfície situat en la partida Terrer Roig, que confronta: nord, terrenys de la Generalitat Valenciana; sud i est, resta de la finca 4.077, propietat de l'ajuntament, destinada a vials; i oest, grup d'habitatges de promoció pública propietat de l'ajuntament.  
Aquesta finca s'haurà de segregar de la inscrita en el Registre de la Propietat de Xàtiva al tom 806, llibre 40, foli 173, finca 4.077, inscripció 1ª.  
Article segon  
La cessió gratuïta efectuada per l'Ajuntament de l'Alcúdia de Crespins es fa amb la condició de destinar l'immoble a completar la superfície que permeta la construcció de 44 habitatges socials.  
Article tercer  
El dret de propietat derivat de la cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 1 de setembre de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI